《诗二首》
元代·方回

一牝犹嫌将两雄，趋新背旧片时中。
陡忘前主能为叛，乍事他人更不忠。
玉碗空亡无易马，绛桃犹在未随风。
何须苦问沙吒利，自是红颜薄老翁。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。